Home -- Aymara -- Perform a PLAY -- 156 (Esther – star of the East 1)
156. Ester – inti jals warawara 1
Niña: “¿Uñt’istati? Hadasa satätwa Persia marcan jacta. Ucampis acan yakha marcanquirïtwa. Awquinacajjäjj jiwjjewa. Janiw jupanacat amtäsjjti. Mardoqueo, mä familiaw uywthapitu. Mä suma uywasir awquiwa. Susa jach’a ciudadan jacapjjta. Acan takenis Ester sapjjetuwa. Persia sutijjäjja “inti jals warawara” sañ muni.”
Uca jan uñt’at uqhamarac ch’iqhi imill wawajja janiw amuycänti mä urujja mä warawarjam c’ajañapjja uqhamarac wali uñt’atäñsa.
Esterajj reinaw tucjje. Jupan historiapajj Biblian kellkatwa.
Jach’a ch’aman rey Asuerow ajllisitayna. Take jiwac tawakonacatjja jupaw juc’amp reyirojj gustatayna. Reyna coronwa pekepar uchatayna ucat jach’a fiest luratayna. Ucürojj janiw qhitis takpach marcan impuest pagañapäcänti uqhamarac anatañanac reyejj laquiyatayna.
Janiw alekaquïcänti Esterajj reynar uca pacha tucutapajja. Diosaw rey Asuerorojj jupar ajjlliyawayi uc yat-twa. Take acapach Reyiw, qhitirutejj Esterajj creycänjja, ucaw chuymap apnakäna.
Esterajj mä imt’atwa reyin palacioparojj apäna. Janiw qhitis judiatapj yatcänti. Uywir tatapaw jan qhitir cun sañsa amuyt’ayatayna. Jupaw casünwa ucat imt’ataynawa.
Mardoqueojj reyitaquejj irnakaraquïnwa. Uñjänwa cunapachatejj pä reyin sirvirinacapajja amtapjjatayna reyir jiwayañataqui. Ester reinarow avisatayna ucata janc’aquiw reyir yatiyatayna.
Ucajj khanstawayiwa ucat juchaninacajj jiwayata. Asuero reyijja secretaroparuw Persia reyinacan sapür historianacapar kellkantam satayna.
Ucat mä juc’a pachatsti mä ajjtañ jakew uñsti: Amän sata, mä jach’a jach’ tucur jake uqhamarac jach’añchasita.
Amanajj payïr jakew Persia jach’a marcan tucjjatayna.
Chuymapan supay amuyun jakënwa…
Ucat jutirïn parlapjjäma.
Uñstirinaca: Parliri, niña
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn